ddrg/super_eurlex huggingface dataset:
(5)

I december 2013 blev der på den niende samling i WTO's Ministerkonference vedtaget en afgørelse om »Understanding on Tariff Rate Quota Administration Provisions of Agricultural Products, as defined in Article 2 of the Agreement on Agriculture« (WT/MIN(13)/39) (»aftalememorandummet om toldkontingenter«), som regulerer forvaltningen af toldkontingenter for landbrugsprodukter.
(7)

Kommissionen er af den opfattelse, at dispensationen ikke opfylder betingelsen »hastende operationelle behov«. Denne konklusion bekræftes af den gentagne udstedelse af samme type dispensation siden den 13. november 2014. Den fortsatte gentagelse af dispensationen viser, at dens varighed ikke er begrænset, og indikerer, at det reelle mål er at opretholde en langsigtet dispensation fra punkt SERA.5005, litra a), snarere end at tage hensyn til et specifikt hastende operationelt behov hos en person, der er omfattet af disse bestemmelser. Det forhold, at Det Forenede Kongerige i sin underretning har anført, at landet ikke har pålagt minima for afstand fra skyer i luftrum af klasse D, og har erklæret, at det vil træffe foranstaltninger til at overholde gennemførelsesforordning (EU) nr. 923/2012 på lang sigt, ændrer ikke denne konklusion.
(6)

Det må derfor antages, at godkendelsen af tebuconazol til anvendelse i biocidholdige produkter af produkttype 8 af årsager, der ikke kan tilskrives ansøgeren, vil udløbe, inden der er truffet afgørelse om fornyelse heraf. Derfor bør den gældende godkendelse af tebuconazol til anvendelse i biocidholdige produkter af produkttype 8 forlænges i tilstrækkelig lang tid til, at ansøgningen kan behandles. I betragtning af fristerne for den kompetente vurderingsmyndigheds vurdering og for agenturets udarbejdelse og fremlæggelse af sin udtalelse bør godkendelsen forlænges til den 30. september 2022.
(6)

Det må derfor antages, at godkendelsen af K-HDO til anvendelse i biocidholdige produkter af produkttype 8 af årsager, der ikke kan tilskrives ansøgeren, vil udløbe, inden der er truffet afgørelse om fornyelse heraf. Derfor bør den gældende godkendelse af K-HDO til anvendelse i biocidholdige produkter af produkttype 8 forlænges i tilstrækkelig lang tid til, at ansøgningen kan behandles. I betragtning af fristerne for den kompetente vurderingsmyndigheds vurdering og for agenturets udarbejdelse og fremlæggelse af sin udtalelse bør godkendelsen forlænges til den 31. december 2022.
(9)

På grundlag af autoritetens udtalelse synes der ikke at være behov for særlige mærkningskrav for de produkter, der er omfattet af denne afgørelse, ud over de krav, der er fastsat i artikel 13, stk. 1, og artikel 25, stk. 2, i forordning (EF) nr. 1829/2003 og i artikel 4, stk. 6, i Europa-Parlamentets og Rådets forordning (EF) nr. 1830/2003 (6). For at sikre, at anvendelsen af produkter, der indeholder eller består af LLCotton25, forbliver inden for rammerne af tilladelsen, bør mærkningen af sådanne produkter, undtagen fødevarer, dog indeholde en klar angivelse af, at de ikke er beregnet til dyrkning.
(9)

På grundlag af autoritetens udtalelse synes der ikke at være behov for særlige mærkningskrav for de produkter, der er omfattet af denne afgørelse, ud over de krav, der er fastsat i artikel 13, stk. 1, og artikel 25, stk. 2, i forordning (EF) nr. 1829/2003 og i artikel 4, stk. 6, i Europa-Parlamentets og Rådets forordning (EF) nr. 1830/2003 (6). For at sikre, at anvendelsen af produkterne forbliver inden for rammerne af den tilladelse, der gives ved denne afgørelse, bør mærkningen af produkter, der indeholder eller består af genetisk modificeret MON 89788-sojabønne, undtagen fødevarer, dog indeholde en klar angivelse af, at de ikke er beregnet til dyrkning.
(10)

På grundlag af autoritetens udtalelse synes der ikke at være behov for særlige mærkningskrav for de produkter, der er omfattet af denne afgørelse, ud over de krav, der er fastsat i artikel 13, stk. 1, og artikel 25, stk. 2, i forordning (EF) nr. 1829/2003, og i artikel 4, stk. 6, i Europa-Parlamentets og Rådets forordning (EF) nr. 1830/2003 (8). For at sikre, at anvendelsen af disse produkter forbliver inden for rammerne af den tilladelse, der gives ved denne afgørelse, bør mærkningen af de deraf omfattede produkter, undtagen fødevarer, dog indeholde en klar angivelse af, at de ikke er beregnet til dyrkning.
(1)

I overensstemmelse med Rådets afgørelse (EU) 2019/1316 (2) blev aftalen mellem Amerikas Forenede Stater og Den Europæiske Union om tildelingen til USA af en andel af toldkontingentet for oksekød af høj kvalitet, der er omhandlet i det reviderede aftalememorandum om import af oksekød fra dyr, der ikke er behandlet med visse væksthormoner, og den af USA anvendte forhøjede told for visse produkter fra Den Europæiske Union (2014), undertegnet den 2. august 2019 med forbehold af indgåelse af aftalen på et senere tidspunkt.
(3)

I betragtning af udløbet af mandatperioden for tre medlemmer af og to suppleanter til bestyrelsen, som er udnævnt af Rådet, bør nye udnævnelser foretages for at erstatte dem. I betragtning af at én kandidat, der i øjeblikket fungerer som suppleant, skal genudnævnes for en periode på fire år, bør der endvidere udnævnes endnu en suppleant til at varetage denne kandidats nuværende mandat i resten af dennes mandatperiode —
(6)

Når først det er vedtaget, vil det ændrede bilag 17 være bindende for alle ICAO-medlemsstater, herunder alle EU-medlemsstaterne, i overensstemmelse med og inden for de grænser, der er fastsat i Chicagokonventionen. I henhold til Chicagokonventionens artikel 38 skal de kontraherende parter underrette ICAO ved brug af mekanismen til underretning om afvigelser, hvis de agter at afvige fra SARP'er. Det er derfor hensigtsmæssigt at fastlægge den holdning, der skal indtages på Unionens vegne i ICAO-Rådet til ændring 17 til bilag 17.
(3)

I henhold til Europa-Parlamentets og Rådets forordning (EU) nr. 1380/2013 (2) skal Unionen sikre, at fiskeri- og akvakulturaktiviteter er miljømæssigt bæredygtige på langt sigt og forvaltes på en måde, der er i overensstemmelse med målene om at opnå økonomiske, sociale og beskæftigelsesmæssige fordele, og som bidrager til at sikre fødevareforsyningen. Det er ligeledes fastsat i nævnte forordning, at Unionen skal forvalte fiskeriet efter en forsigtighedstilgang og bestræbe sig på at sikre, at udnyttelsen af havets levende biologiske ressourcer genopretter og opretholder bestandene af befiskede arter på niveauer, der kan give det maksimale bæredygtige udbytte. Endvidere er det fastsat, at Unionen skal træffe forvaltnings- og bevarelsesforanstaltninger på grundlag af den bedste foreliggende videnskabelige rådgivning, støtte udbygningen af videnskabelig viden og rådgivning, gradvis eliminere udsmid og fremme fangstmetoder, der bidrager til et mere selektivt fiskeri, til undgåelse eller størst mulig begrænsning af uønskede fangster og til fiskeri med begrænset indvirkning på det marine økosystem og fiskeressourcerne. Derudover er det i forordning (EU) nr. 1380/2013 udtrykkeligt fastsat, at Unionen skal anvende disse mål og principper i forbindelse med varetagelsen af sine eksterne fiskeriforbindelser. Protokollen er i overensstemmelse med nævnte mål.
(1)

I henhold til artikel 14 i forordning (EF) nr. 29/2009 skal Kommissionen gennemgå anmodninger fra medlemsstaterne om fritagelse fra kravene i artikel 3, stk. 2, for de kombinationer af luftfartøjstyper/-modeller, der når afslutningen på deres driftslevetid og fremstilles i et begrænset antal, og for de kombinationer af luftfartøjstyper/‑modeller, for hvilke omkostningerne til ombygning ville være uforholdsmæssigt høje på grund af et utidssvarende design.
(6)

Underkomitéen om gennemførelse af IMO-instrumenter (»underkomitéen«) mindede på sin 5. samling om, at den på sin forudgående samling havde nedsat en korrespondancegruppe vedrørende gennemgang af retningslinjerne for syn i henhold til HSSC og den ikkeudtømmende liste over forpligtelser i henhold til instrumenter, der er relevante for koden for gennemførelse af IMO-instrumenter (III-koden), med henblik på at fortsætte ajourføringen af retningslinjerne for syn, således at de omfatter de krav, der følger af ændringer til relevante IMO-instrumenter, som træder i kraft senest den 31. december 2019, med henblik på at forelægge et udkast til ændring af retningslinjerne for syn for A 31 til vedtagelse. MSC 101 bemyndigede underkomitéen til at forelægge resultatet af sit arbejde direkte for A 31 med henblik på vedtagelse. På sin 6. samling indvilligede underkomitéen i at forelægge udkastet til de ændrede retningslinjer for syn for A 31 til drøftelse og vedtagelse.
(3)

I sit brev af 4. april 2019 anmodede Bulgarien om en bemyndigelse fra Kommissionen til fortsat at anvende en tilnærmelsesvis vurdering ved beregningen af grundlaget for de egne momsindtægter. Bulgarien er ikke i stand til at foretage en præcis beregning af grundlaget for de egne momsindtægter i forbindelse med de transaktioner, der er omhandlet i del B, nr. 10), i bilag X til direktiv 2006/112/EF for så vidt angår international personbefordring. En sådan beregning ville medføre en administrativ byrde, som vil være urimelig i forhold disse transaktioners indvirkning på Bulgariens samlede grundlag for de egne momsindtægter. Bulgarien er i stand til at foretage en beregning ved brug af en tilnærmelsesvis vurdering for denne kategori af transaktioner. Bulgarien bør derfor bemyndiges til fortsat at beregne grundlaget for de egne momsindtægter ved en tilnærmelsesvis vurdering for så vidt angår international personbefordring.
Kategorier af ansatte i Kommissionen Adgang til C-UE/EU-C- og S-UE/EU-S-informationer Betingelser

Tjenestemænd Ja Baggrundskontrol + orientering + bekræftelse + autorisation + need to know

Midlertidigt ansatte Ja Baggrundskontrol + orientering + bekræftelse + autorisation + need to know

Kontraktansatte Ja Baggrundskontrol + orientering + bekræftelse + autorisation + need to know

Udstationerede nationale eksperter Ja Kun, hvis de er godkendt af EU-medlemsstater, inden de påbegynder arbejdet + orienteret af Kommissionen + bekræftelse + autoriseret af Kommissionen + need to know

Praktikanter Nej Ingen mulighed for undtagelser
(3)

I sit brev af 30. april 2019 anmodede Irland om en bemyndigelse fra Kommissionen til fortsat at anvende en tilnærmelsesvis vurdering til beregning af grundlaget for de egne momsindtægter. Irland er ikke i stand til at foretage en præcis beregning af grundlaget for de egne momsindtægter i forbindelse med de transaktioner, der er omhandlet del B, nr. 10), i bilag X til direktiv 2006/112/EF for så vidt angår befordring af personer. En sådan beregning vil kunne medføre en uberettiget administrativ byrde set i forhold til virkningerne af disse transaktioner for Irlands samlede momsindtægtsgrundlag. Irland er i stand til at foretage en beregning ved brug af en tilnærmelsesvis vurdering for denne kategori transaktioner. Irland bør derfor bemyndiges til fortsat at beregne grundlaget for de egne momsindtægter ved en tilnærmelsesvis vurdering for så vidt angår befordring af personer.
10. Kodekssystem til automatiseret eksport (AES)

Formålet med projektet er at implementere kodekskravene til eksport og udpassage.

Komponent 1 —»Transeuropæisk AES«. Formålet med projektet er at videreudvikle det eksisterende transeuropæiske eksportkontrolsystem for at implementere AES-systemet fuldt ud, således at det kommer til at dække erhvervslivets krav til processer og data, som er affødt af kodeksen, herunder dækningen af forenklede procedurer og centraliseret toldbehandling ved eksport. Det er også meningen, at projektet skal omfatte udviklingen af harmoniserede grænseflader med systemet til verifikation af punktafgiftspligtige varers omsætning (EMCS) og NCTS-systemet. Dermed vil der med AES-systemet kunne opnås fuldstændig automatisering af eksportprocedurer og udførselsformaliteter. AES-systemet omfatter dele, der skal udvikles centralt og nationalt, herunder nationale komponenter, hvori udførselsangivelsen registreres og behandles, og som muliggør den efterfølgende udveksling af oplysninger med udpassagetoldstedet via de fælles komponenter af AES.

Komponent 2 —»Opgradering til de nationale eksportsystemer«. I en proces, der falder uden for AES-systemets anvendelsesområde, men er tæt knyttede hertil, skal de separate nationale systemer opgraderes til særlige nationale elementer vedrørende eksport og/eller udpassageformaliteter. Hvis disse elementer ikke har nogen indflydelse på det fælles domæne for AES-systemet, kan de inkluderes under denne komponent.
(5)

Unionen støtter den nye artikel 7 i bilag 8 til konventionen, eftersom en mindre hyppig indberetning af de fremskridt, der gøres for at forbedre procedurerne for grænsepassage for international landevejstransport, vil resultere i færre administrative formaliteter for medlemsstaterne.
b)

De samlede aktiver for den relevante referencedato anført i artikel 10, stk. 3, litra ba), bb) eller bc), i forordning (EU) nr. 1163/2014 (ECB/2014/41) fastsættes ved at aggregere de samlede aktiver, som er opført i de lovpligtige regnskaber for alle de enheder under tilsyn i koncernen under tilsyn, som er etableret i deltagende medlemsstater, såfremt de foreligger, og ellers ved at aggregere de samlede aktiver, som er anført i de relevante regelsæt for regnskabsopstilling, som enhederne under tilsyn eller koncernen af gebyrbetalende kreditinstitutter anvender ved udarbejdelsen af det konsoliderede regnskab på koncernniveau. For at undgå dobbelt medregning kan gebyrdebitoren vælge at eliminere koncerninterne positioner mellem alle enheder under tilsyn, som er etableret i deltagende medlemsstater. Goodwill, som er medtaget i koncernregnskabet for moderselskabet i en koncern under tilsyn, skal medtages i aggregeringen; goodwill henført til datterselskaber etableret i ikke-deltagende medlemsstater og tredjelande, kan udelades. Hvis en gebyrdebitor anvender lovpligtige regnskaber, skal en revisor bekræfte, at de samlede aktiver svarer til de samlede aktiver, som fremgår af det reviderede lovpligtige regnskab for de enkelte enheder under tilsyn. Hvis en gebyrdebitor anvender regelsæt for regnskabsopstilling, skal en revisor bekræfte de samlede aktiver, som ligger til grund for beregningen af de årlige tilsynsgebyrer, ved at foretage en behørig verificering af de anvendte regelsæt for regnskabsopstilling. Under alle omstændigheder skal revisor bekræfte, at aggregeringsprocessen ikke afviger fra den procedure, som er fastsat i denne afgørelse, og at den beregning, som gebyrdebitor har foretaget, er i overensstemmelse med den regnskabsmetode, som er anvendt til konsolidering af regnskaberne i koncernen af gebyrbetalende enheder.
(2)

Den 14. juni 2019 fastslog Rådet, at der igen i 2018 var konstateret en væsentlig afvigelse fra tilpasningsstien i retning af den mellemfristede budgetmålsætning i Rumænien. På dette grundlag vedtog Rådet en henstilling (6) til Rumænien om at træffe de nødvendige foranstaltninger for at sikre, at den nominelle vækst i de primære offentlige nettoudgifter (7) ikke overstiger 4,5 % i 2019 og 5,1 % i 2020, hvilket svarer til en årlig strukturel tilpasning på 1 % af bruttonationalproduktet (BNP) i 2019 og 0,75 % af BNP i 2020. Rådet henstillede desuden, at Rumænien anvender alle uventede indtægter til at nedbringe underskuddet, og at foranstaltningerne til budgetkonsolidering bør sikre en varig forbedring af den offentlige strukturelle saldo på en vækstfremmende måde. Rådet gav Rumænien en frist indtil den 15. oktober 2019 til at aflægge rapport om, hvilke foranstaltninger landet havde truffet som reaktion på henstillingen af 14. juni 2019.
(5)

Det fastsættes i den foreslåede afgørelse, at der fra 2022 skal indføres et forbud mod fremstilling, import og eksport af tandfyldningsamalgam til behandling af mælketænder og af tænder hos børn under 15 år og hos gravide eller ammende kvinder. Hensigten med den foreslåede afgørelse er fra 2025 at udvide dette forbud til at omfatte fremstilling, import og eksport af tandfyldningsamalgam til alle andre anvendelser, medmindre der ikke findes alternativer uden kviksølv. I henhold til den foreslåede afgørelse skal bilag A til konventionen ændres for at gennemføre disse forbud i konventionen.
(5)

Den 13. februar 2019 sendte Kommissionens tjenestegrene et brev til de slovakiske myndigheder med oplysninger om deres foreløbige holdninger til sagen, og de blev ved samme lejlighed underrettet om, at Kommissionen overvejede at udstede et påbud om indstilling af foranstaltningen i henhold til artikel 13, stk. 1, i Rådets forordning (EU) 2015/1589 (2), og de fik mulighed for at fremsætte bemærkninger.
(196)

Det er for det andet deres opfattelse, at de finansielle foranstaltninger i henhold til koncessionen ikke har skabt overkompensation af JCD. De belgiske myndigheder mener: i) at den fritagelse for gebyr for brug af offentlige arealer i hovedstadsregionen, som JCD blev indrømmet, og som beløb sig til maksimalt [50 000-150 000] EUR/år, kun dækkede en lille del af koncessionens samlede driftsomkostninger svarende til [0-5 %] af disse omkostninger i 2012 ii) at neutraliseringen af eventuelle fremtidige ændringer i regionale afgifter (jf. betragtning 22) er en almindelig bestemmelse i langvarige koncessionsaftaler, som navnlig er begrundet i regionens selvstændige skatteudskrivningsbeføjelser og det forhold, at der ikke er fastsat kompensation for tab på driften af koncessionen. Der er ikke sket forhøjelser af de regionale afgifter og gebyrer i det foreliggende tilfælde, og neutraliseringsbestemmelsen er derfor aldrig blevet anvendt iii) at man i bestemmelserne om prisrevision i topartsaftalerne med kommunerne (jf. betragtning 22) nøjedes med at fastsætte et uafhængigt korrektionsbeløb for at sikre aftalens ligevægt, og at de på ingen måde berører niveauet for den kommunale afgift, som kommunerne fortsat frit kan ændre. Som fastlagt i betragtning 82 til indledningsafgørelsen svarer denne neutralisering til et maksimalt beløb på mellem [50 000-100 000] og [250 000-350 000] EUR ifølge det anvendte sammenligningsgrundlag iv) at JCD for så vidt angår tildeling af reklameindtægter anvender en værdiansættelsesfaktor på hver aftale svarende til merværdien i forhold til den gennemsnitlige indtjening pr. side, hvilket er en metodologi, som falder i tråd med bedste praksis på området, og v) at koncessionsaftalen er underkastet systematisk kontrol. For det første har et forvaltningsudvalg (60) og et følgeudvalg, som JCD skal forelægge en årlig rapport om systemets driftssikkerhed, ansvaret for at føre tilsyn med aftalens korrekte gennemførelse. For det andet bestemmes det i bekendtgørelsen af 25. november 2010, at regeringen og parlamentet i hovedstadsregionen Bruxelles skal foretage en årlig kontrol af gennemførelsen af koncessionsaftalen.
(3)

Partskonferencen under konventionen forventes på sit tredje møde den 25.‐29. november 2019 (COP3) at vedtage en afgørelse (»den foreslåede afgørelse«) om tærskler for kviksølvaffald som omhandlet i konventionens artikel 11, stk. 2, hvilket vil resultere i en fastsættelse af anvendelsesområde for konventionens artikel 11 (kviksølvaffald). Kviksølvaffald, der er omfattet af konventionens artikel 11, stk. 2, skal håndteres på en miljøforsvarlig måde i henhold til konventionens artikel 11, stk. 3. Enhver tærskel, der fastsættes i medfør af konventionens artikel 11, stk. 2, herunder for affald, der er forurenet med kviksølv eller kviksølvforbindelser, bør derfor fastsættes på et niveau, som sikrer, at alt sådant affald, der udgør en fare for menneskers sundhed eller miljøet, håndteres på en miljøforsvarlig måde.
—

UNDER HENVISNING TIL Rådets forordning (EØF, Euratom, EKSF) nr. 259/68 (1) som ændret, navnlig ved Europa-Parlamentets og Rådets forordning (EU, Euratom) nr. 1023/2013 af 22. oktober 2013 om ændring af vedtægten for tjenestemænd i Den Europæiske Union og ansættelsesvilkårene for de øvrige ansatte i Den Europæiske Union (2), og særlig vedtægtens artikel 30,
1.

Vedrørende fremgangsmåden ved PNR-videregivelse: a) Overførselsmetoden: Med henblik på at beskytte personoplysningerne i luftfartsselskabets systemer og sikre, at de forbliver under disse systemers kontrol, bør oplysninger udelukkende videregives ved hjælp af »push«-systemet. b) Videregivelsesprotokol: Der bør tilskyndes til at anvende hensigtsmæssige åben standard-protokoller, der er anerkendt som internationalt godkendte referenceprotokoller, til videregivelsen af PNR-oplysninger for derved gradvist at øge deres udbredelse og på sigt at erstatte proprietære standarder. c) Videregivelseshyppighed: Hyppigheden og timingen i forbindelse med videregivelsen af PNR-oplysninger bør ikke medføre en urimelig byrde for luftfartsselskaberne og bør være begrænset til det strengt nødvendige med henblik på retshåndhævelse og grænsesikkerhed for at bekæmpe terrorisme og grov kriminalitet. d) Ingen forpligtelse for luftfartsselskaber til at indsamle yderligere oplysninger: Luftfartsselskaberne bør ikke pålægges at indsamle yderligere PNR-oplysninger i forhold til, hvad de allerede indsamler, eller til at indsamle bestemte typer oplysninger. De bør kun være forpligtede til at videregive det, de allerede indsamler.
(11)

På grundlag af autoritetens udtalelse, der er nævnt ovenfor, synes der ikke at være behov for særlige mærkningskrav for de produkter, der er omfattet af denne afgørelse, ud over de krav, der er fastsat i artikel 13, stk. 1, og artikel 25, stk. 2, i forordning (EF) nr. 1829/2003 og i artikel 4, stk. 6, i Europa-Parlamentets og Rådets forordning (EF) nr. 1830/2003 (8). For at sikre, at anvendelsen af disse produkter forbliver inden for rammerne af den tilladelse, der gives ved denne afgørelse, bør mærkningen af de omfattede produkter, undtagen fødevarer, dog indeholde en klar angivelse af, at de ikke er beregnet til dyrkning.
(8)

På grundlag af autoritetens udtalelse synes der ikke at være behov for særlige mærkningskrav for de produkter, der er omfattet af denne afgørelse, ud over de krav, der er fastsat i artikel 13, stk. 1, og artikel 25, stk. 2, i forordning (EF) nr. 1829/2003 og i artikel 4, stk. 6, i Europa-Parlamentets og Rådets forordning (EF) nr. 1830/2003 (5). For at sikre, at anvendelsen af produkterne forbliver inden for rammerne af den tilladelse, der gives ved denne afgørelse, bør mærkningen af produkter, der indeholder eller består af genetisk modificeret MZHG0JG-majs, undtagen fødevarer, dog indeholde en klar angivelse af, at de ikke er beregnet til dyrkning.
(11)

På grundlag af autoritetens udtalelse, der er nævnt ovenfor, synes der ikke at være behov for særlige mærkningskrav for de produkter, der er omfattet af denne afgørelse, ud over de krav, der er fastsat i artikel 13, stk. 1, og artikel 25, stk. 2, i forordning (EF) nr. 1829/2003 og i artikel 4, stk. 6, i Europa-Parlamentets og Rådets forordning (EF) nr. 1830/2003 (10). For at sikre, at anvendelsen af disse produkter forbliver inden for rammerne af den tilladelse, der gives ved denne afgørelse, bør mærkningen af de deraf omfattede produkter, undtagen fødevarer, dog indeholde en klar angivelse af, at de ikke er beregnet til dyrkning.
(7)

Hvis parterne fra landene i Østeuropa, Kaukasus og Centralasien, der er til stede på det 39. møde i forvaltningsorganet, anfører, at forslaget om ændring af artikel 3a i protokollen er hensigtsmæssigt, bør Unionens holdning på det 39. møde i forvaltningsorganet være at støtte dette forslag. Hvis disse parter ikke anfører, at forslaget om ændring af artikel 3a i protokollen er hensigtsmæssigt, bør Unionens holdning være at opfordre Amerikas Forenede Stater til at trække dets forslag tilbage, og hvis Amerikas Forenede Stater ikke trækker det tilbage, bør Unionen have mulighed for at gøre indsigelse mod forslaget —
(1)

Informationssystemet for det indre marked (»IMI«), der blev oprettet ved forordning (EU) nr. 1024/2012, er en softwareapplikation, der er tilgængelig via internettet, og som er udviklet af Kommissionen i samarbejde med medlemsstaterne for at hjælpe medlemsstaterne med at overholde de krav vedrørende informationsudveksling, der er fastsat i EU-retsakter, ved at give adgang til en central kommunikationsmekanisme for at lette grænseoverskridende informationsudveksling og gensidig bistand.